Document ID: /fineweb-2-swissfilter-quality_10-filterrobots/filtered/02038.jsonl.gz/2580

Gia il 2011 ha l'orchester da grond renum, il London Philharmonic Orchestrà registrà in album en quest connex. Quel album porta il curaschus titel «The Greatest Video Game Music», pia la pli grondiusa musica en gieus da video. Quellas interpretaziuns orchestralas furman la basa da l’emissiun.
Brachial enfin dultsch
Il repertori da musica da gieus da video è vast. Uschia audan ins per part en il medem gieu d’acziun cumposiziuns fitg pesantas sco er melodias pli finas. Musica cun in caracter pli luc, quasi divertent porschan savens gieus d’aventuras u da puzzle.
La musica da gieus da video è pia fitg differenta e quai sto ella er esser. La finala raquinta in gieu ina istorgia. La musica creescha ina atmosfera, accumpogna la persuna che sesa avant il computer tras il gieu ed suttastritga uschia l'entira istorgia. Per part dovri passaschas pompusas che sumeglian a grondas furmas sinfonicas, per part er be simpla musica d'ambient senza gronds puncts culminants.
L’emissiun cun musica classica da differents cumponists ord tut las epocas. Interpretada d’orchesters e solists da renum.
Per pudair abunar quest podcast duvrais Vus ina software cumpatibla cun podcast u ina app. Sche Vossa app n'è betg en la glista sura, lura pudais copiar la feed URL manual en Vossa app da podcast u software.